కె.జె.సారథి

కడలి విజయ సారథి (1942 జూన్ 26 - 2022 ఆగస్టు 1) భారతదేశానికి చెందిన సినిమా  నటుడు, నిర్మాత. ఆయన 350 పైగా సినిమాల్లో నటించి నిర్మాతగా మారి ధర్మాత్ముడు, అగ్గిరాజు, శ్రీరామచంద్రుడు, విధాత సినిమాలను నిర్మించాడు.
సినీ జీవితం
కె.జె. సారథి 1960లో  ‘సీతారామ కళ్యాణం’ సినిమాతో నటుడిగా అడుగుపెట్టి ఆ చిత్రంలో నలకూబరునిగా నటించాడు. ఆయన ఆ తరువాత అనేక సినిమాలలో హాస్యపాత్రలు పోషించి మంచి పేరు తెచ్చుకున్నాడు. కె.జె. సారథి తెలుగు చలన చిత్ర పరిశ్రమ మద్రాసు నుండి హైదరాబాదుకు తరలించే ప్రక్రియలో క్రియాశీలక పాత్ర పోషించాడు. ఆయన మూవీ ఆర్టిస్ట్స్ అసోసియేషన్ (మా) వ్యవస్థాపక సభ్యుడిగా, ఆంధ్రప్రదేశ్ సినీకార్మికుల సంస్థకు వ్యవస్థాపక కోశాధికారిగా పని చేశాడు. 

కె.జె. సారథి  ఋష్యేంద్రమణి, స్థానం నరసింహారావు, రేలంగి వెంకట్రామయ్య, బి.పద్మనాభంతో కలిసి నాటకాలలో నటించాడు. ఆయన నవతా కృష్ణంరాజు నిర్మించిన ‘జమిందార్ గారి అమ్మాయి, పంతులమ్మ, అమెరికా అమ్మాయి, ఇంటింటి రామాయణం, ఓ ఇంటి భాగోతం’ సినిమాలకు మ్యూజిక్ సిట్టింగ్స్ లో పాల్గొని,  గోపికృష్ణ బ్యానర్‌లో పలు సినిమాలను నిర్మించాడు.
నటించిన సినిమాల పాక్షిక జాబితా
 సీతారామ కళ్యాణం (1961)
పరమానందయ్య శిష్యుల కథ (1966)
ఈ కాలపు పిల్లలు (1976)
భక్త కన్నప్ప (1976)
అత్తవారిల్లు (1977)
అమరదీపం (1977)
జగన్మోహిని (1978)
మన ఊరి పాండవులు (1978)
సొమ్మొకడిది సోకొకడిది (1978)
కోతల రాయుడు (1979)
గంధర్వ కన్య (1979)
మెరుపు దాడి (1984)
నిర్మాతగా 
ధర్మాత్ముడు 
అగ్గిరాజు
శ్రీరామచంద్రుడు
విధాత 
మరణం
కె.జె. సారథి కిడ్నీ, లంగ్స్ సంబంధిత సమస్యలతో బాధపడుతూ హైదరాబాద్ సిటీ న్యూరో సెంటర్ హాస్పిటల్ లో చికిత్స పొందుతూ 2022 ఆగస్టు 1న మరణించాడు.

మూలాలు

వర్గం:1942 జననాలు
వర్గం:2022 మరణాలు
వర్గం:తెలుగు సినిమా నటులు
వర్గం:తెలుగు సినిమా నిర్మాతలు